Manu Renko

Manu Renko (s. 23. marraskuuta 1938 Kauhava) on suomalainen kasvatustieteen tohtori ja suomalaisen koululaitoksen kehittäjä. Hän valmistui kansakoulunopettajaksi 1961 ja väitteli kasvatustieteen tohtoriksi 1972 Jyväskylän yliopistossa. Hän toimi Jyväskylässä Kasvatustieteen tutkimuslaitoksen osastonjohtajana 1969–1972 ja kasvatustieteen väliaikaisena professorina. Vuonna 1974 hän siirtyi kustannusosakeyhtiö Otavan kouluosaston johtajaksi. Tässä tehtävässä hän vaikutti merkittävästi ja pitkäaikaisesti oppikirjojen ja opetusmateriaalin kehittymiseen. Hänen puolisonsa vuodesta 1987 on kansanedustaja Tellervo Renko.

Lähteet 

Koululaitoksen kehittäjät
Suomalaiset opettajat
Vuonna 1938 syntyneet
Elävät henkilöt